CELEX: C2005/006/81
Language: lt
Date: 2005-01-08 00:00:00
Title: Byla T-432/04 Walter Parlante 2004 m. spalio 22 d. pareikštas ieškinys Europos Bendrijų Komisijai

8.1.2005   
            
            
               LT
            
            
               Europos Sąjungos oficialusis leidinys
            
            
               C 6/41
            
         Walter Parlante 2004 m. spalio 22 d. pareikštas ieškinys Europos Bendrijų Komisijai
   (Byla T-432/04)
   (2005/C 6/81)
   Proceso kalba: prancūzų
   2004 m. spalio 22 d. Europos Bendrijų Pirmosios instancijos teisme buvo pareikštas Walter Parlante, gyvenančio Enghien (Belgija), atstovaujamo advokato Lucas Vogel, ieškinys Europos Bendrijų Komisijai.
   Ieškovas Pirmosios instancijos teismo prašo:
   
               —
            
            
               panaikinti Paskyrimų tarnybos 2004 m. liepos 5 d. sprendimą, atmetantį ieškovo 2004 m. vasario 26 d. skundą, kuriuo jis ginčijo sprendimą, netenkinantį prašymo 2003 m. vykdomame pareigų paaukštinime perkelti jį iš C2 lygio į C1 lygį;
            
         
               —
            
            
               jei reikia, taip pat panaikinti Paskyrimų tarnybos 2003 m. gruodžio mėn. priimtą pirminį sprendimą, netenkinantį prašymo 2003 m. vykdomame pareigų paaukštinime perkelti ieškovą iš C2 lygio į C1 lygį;
            
         
               —
            
            
               priteisti iš atsakovo bylinėjimosi išlaidas.
            
         Teisiniai pagrindai ir pagrindiniai argumentai
   Grįsdamas savo ieškinį ieškovas remiasi Tarnybos nuostatų 45 straipsnio pažeidimu, nediskriminavimo principo pažeidimu ir akivaizdžia vertinimo klaida. Ieškovas mano, kad naujoji pareigų paaukštinimo tvarka nebeužtikrina teisingo ir bešališko pareigūnų nuopelnų palyginimo, nes jis grindžiamas tik to paties generalinio direktorato pareigūnų nuopelnų palyginimu.
   Be to, ieškovas teigia, kad bendrųjų Tarnybos nuostatų 45 straipsnio įgyvendinimo nuostatų 12 straipsnis pažeidžia Tarnybos nuostatų 45 straipsnį ir yra diskriminacinis, nes kai kurie pareigūnai 2003 m. pareigų paaukštinimo metu gavo papildomų pirmumo balų vien dėlto, kad pasiūlius juos 2002 m. pareigų paaukštinimui, realiai šis perkėlimas neįvyko.
   Ieškovas taip pat remiasi teisėtų lūkesčių principo pažeidimu.